
    
      
        
          
        
      

    


Aventurile lui Noah.

Povesti cu educatie emotionala

pentru copii 4-7 ani

Ivana Toma

În „Aventurile lui Noah”

Copiii pornesc într-o serie de povești pline de aventuri blânde, peripeții reale și emoții pe înțelesul lor. Alături de Noah, cei mici descoperă că frica este normală, că siguranța se construiește pas cu pas și că fiecare emoție are un rost.

Această carte de educație emoțională pentru copii 4–7 ani îi ajută pe cei mici să:

•  recunoască și accepte emoțiile

•  își dezvolte curajul și încrederea în sine

•  învețe reguli simple de siguranță

•  gestioneze situații noi cu calm

Fiecare poveste oferă copiilor o reflecție să încurajeze dialogul dintre copil și adult și să transforme lectura într-un moment de conectare.

„Aventurile lui Noah” este o carte ideală pentru cititul de seară, pentru discuții despre emoții și pentru părinții care își doresc povești care să crească nu doar imaginația, ci și încrederea copiilor lor.

Noah și norul fricos

Soarele strălucea pe cer, iar grădina lui Noah era plină de viață. Fluturii zburau din floare în floare, iar vântul aducea miros de flori parfumate. Noah își construia un mic drum din pietricele, atent la fiecare pas.

[image: ]Când a ridicat privirea, a observat un nor mic, gri-albăstrui, plutea singur pe cer. Nu semăna cu ceilalți nori care se mișcau liniștiți ci mai degraba parea speriat.

— Bună, norule, a spus Noah cu voce calmă. Ești bine?

Norul a coborât puțin mai jos tremurand ușor.

— Nu prea... mi-e frică, a șoptit el.

Noah a recunoscut sentimentul. Și lui îi fusese frică de multe ori - când auzea un zgomot necunoscut sau când trebuia să încerce ceva nou.

— De ce ți-e frică? a întrebat el, așezându-se pe iarbă.

— Mi-e teamă să nu rămân singur, a răspuns norul. Mi-e frică să nu mă pierd.

Noah s-a gândit puțin. Apoi a spus:

— Când mi-e frică, eu respir adânc și îmi spun că nu sunt singur. Poți încerca și tu.

Norul a tras aer încet, așa cum i-a arătat Noah. De câteva ori. Tremuratul s-a oprit încet-încet.

— Vezi? a spus Noah zâmbind. Frica devine mai mică atunci când o observăm.

Norul părea deja mai luminos. Razele soarelui îl mângâiau, iar vântul îl legăna cu blândețe.

— Pot să stau puțin lângă tine? a întrebat norul.

— Sigur că da, a răspuns Noah. Aici e un loc sigur.

Au privit împreună cerul albastru. Noah a simțit că și frica lui se topește, ca un nor care se risipește ușor. În curând, norul nu mai era gri. Era alb și pufos, ca un gând bun.

— Mulțumesc, Noah, a spus norul înainte să plutească mai departe.

Noah a zâmbit bucuros. A învățat că frica nu trebuie ascunsă. Ea vrea doar să fie văzută si inteleasa.

Ce am invatat din aceasta aventura:

Este în regulă să îți fie frică uneori.

Când vorbești despre frica ta, ea devine mai mică.

Ce lucru te face uneori să te simți speriat?

Cu cine ai putea vorbi despre asta?

Noah și curajul din buzunar

Era o zi senină, cu cerul limpede și aerul cald. Noah mergea pe o potecă mică din parc, ținând în mână o frunză mare, verde, pe care o găsise sub un copac. Păsările ciripeau, iar totul părea liniștit.

